કચ્છના મુંદ્રામાં આવેલા અદાણી પાવર પ્લાન્ટમાં બોઈલર બ્લાસ્ટમાં સારવાર દરમિયાન કામદારનું મોત નિપજ્યુ હતું. મુંદ્રાના ટુંડા વાઢ ગામ પાસે બુધવારે બપોરના સમયે ધડાકા સાથે બોઈલરની પાઈપ લાઈન ફાટવાની ઘટના બની હતી. જેમાં 21 કામદારો દાઝી ગયા છે અને 13 લોકોની હાલત વધુ ખરાબ હોવાથી તેમને અમદાવાદની ખાનગી હોસ્પિટલમાં સારવાર અર્થે ખસેડાયા હતા. જેમાં એક કામદારનું સારવાર દરમિયાન મોત નિપજ્યું હતું.